পর্তুগালের জার্সিতে রোনাল্ডো শেষবার খেলেছেন বিশ্বকাপের নকআউটে। বৃহস্পতিবার রাতে ইতালি ও পোল্যান্ডের বিপক্ষে উয়েফা নেশনস লীগের দল ঘোষণার পর জানা গেছে এ বছর আর জাতীয় দলে দেখা যাচ্ছে না সিআর সেভেনকে। পর্তুগাল কোচ ফার্নান্ডো সান্টোস দলে পাঁচটি পরিবর্তন এনেছেন। তাতে গত মার্চে বিশ্বকাপ বাছাই খেলার পর প্রথমবার ডাক পেয়েছেন আন্দ্রে গোমেজ। পেশির চোট কাটিয়ে সম্প্রতি এভারটনের হয়ে তিনটি লীগ ম্যাচ খেলেছেন এই মিডফিল্ডার। আগামী ১৭ নবেম্বর ইতালির বিপক্ষে খেলতে মিলান যাবে পর্তুগাল। তিনদিন পর গুইমারায়েসে মুখোমুখি হবে তারা পোল্যান্ডের। অধিনায়ক ও জাতীয় দলের সর্বকালের সর্বোচ্চ গোলদাতা পারস্পরিক সমঝোতায় আন্তর্জাতিক ম্যাচ খেলছেন না বলে জানা গেছে।